
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


3 Οκτωβρίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 395 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Άρση της αριθμ. 2340/29-7-1996 (ΦΕΚ 917/Δ/ 
21-8-1996) αττόφασηςτου Δ/ντή Περ/κής Διοίκησης 
Ν. Λάρισας «Κήρυξη ως αναδασωτέας δημόσιας δα¬ 
σικής έκτασης 940 στρ. στη θέση "Τσικράκι" περιο¬ 
χής Κοινότητας Σκοπιάς - Φαρσάλων Ν. Λάρισας». 

2 Οριστικοποίηση προκαταρκτικής γραμμής αιγια- 
λού (ΠΟΑ) στην Π.Ε. Βοιωτίας 

3 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 11.968,00 τετραγωνι¬ 
κών μέτρων στη θέση «Κοπελίνα», Τοπικής Κοινό¬ 
τητας Βόλτας, Δημοτικής Ενότητας Γαργαλιάνων, 
Δήμου Τριφυλίας, Νομού Μεσσηνίας. 

ΔΙΟΡΘΩΣΕΙΣ ΣΦΑΛΜΑΤΩΝ 

4 Διόρθωση σφάλματος στην 265545/18.8.2017 
απόφαση του Συντονιστή της Αποκεντρωμέ¬ 
νης Διοίκησης Πελοποννήσου, Δυτικής Ελλάδας 
και Ιονίου που δημοσιεύθηκε στο ΦΕΚ 38/τ.Δ7 
9.2.2018 


ΑΠΟΦΑΣΕΙΣ 

Αριθμ. Πρωτ.: 2174/13 3378 (1) 

Άρση της αριθμ. 2340/29-7-1996 (ΦΕΚ 917/Δ/ 
21-8-1996) απόφασης του Δ/ντή Περ/κής Διοί¬ 
κησης Ν. Λάρισας «Κήρυξη ως αναδασωτέας δη¬ 
μόσιας δασικής έκτασης 940 στρ. στη θέση "Τσι- 
κράκι"περιοχής Κοινότητας Σκοπιάς - Φαρσάλων 
Ν. Λάρισας». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
(ΦΕΚ 87/Α/2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης- Πρόγραμμα 
Καλλικράτης». 


3. Τις διατάξεις του π.δ/τος 138/2010 (ΦΕΚ 231/Α/2010) 
«ΟργανισμόςτηςΑποκεντρωμένηςΔιοίκησηςΘεσσαλίας- 
Στερεάς Ελλάδας», όπως ισχύει. 

4. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α/2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυβέρ¬ 
νηση κλπ», όπως ισχύει. 

5. Την αριθμ. 13917/15-5-2017 (ΦΕΚ 250/ΥΟΔΔ/2017) 
απόφαση του Υπουργού Εσωτερικών περί διορισμού 
Συντονιστή στην Αποκεντρωμένη Διοίκηση Θεσσαλίας - 
Στερεός Ελλάδας. 

6. Τις διατάξεις του άρθρου 44 του ν. 998/1979 (ΦΕΚ 
289/Α/1979) «Περί προστασίας των δασών και των δα¬ 
σικών εν γένει εκτάσεων της χώρας», όπως αντικατα- 
στάθηκε και ισχύει. 

7. Την αριθμ. 117080/6353/13-11-2014 (ΑΔΑ:77ΣΕ0- 
ΙΒ3) Εγκύκλιο διαταγή της Γενικής Διεύθυνσης Ανάπτυ¬ 
ξης και Προστασίας Δασών και Αγροπεριβάλλοντοςτου 
Υ.Π.Ε.Κ.Α. «Περί της διαδικασίας άρσης ή ανάκλησης απο¬ 
φάσεων αναδάσωσης». 

8. Την αριθμ. 2340/29-7-1996 (ΦΕΚ 917/Δ/21 -8-1996) 
απόφαση του Δ/ντή Περ/κής Διοίκησης Ν. Λάρισας, περί 
κήρυξης ως αναδασωτέας δημόσιας δασικής έκτασης 
940 στρ. στην θέση «Τσικράκι» περιοχής Κοινότητας Σκο¬ 
πιάς - Φαρσάλων Ν. Λάρισας, λόγω πυρκαγιάς. 

9. Την αριθμ. 2761/95913/28-6-2018 θετική εισήγηση 
του Δασαρχείου Λάρισας, μετά της συνημμένης αριθμ. 
ΔΥ/28-6-2018 εισηγητικής έκθεσης της Παναγιώτας 
Καζάκου Δασολόγου του Δασαρχείου Λάρισας, με την 
οποία προτείνεται η άρση της παραπάνω απόφασης του 
Δ/ντή Περ/κής Διοίκησης Ν. Λάρισας, καθώς πραγμα¬ 
τοποιήθηκε η αποκατάσταση της δασικής βλάστησης 
μέσω φυσικής αναδάσωσης, επιση μαίνοντας επίσης ότι 
η προς άρση αναδάσωσης έκταση εμπίπτει εντός του 
Διακατεχόμενού Δάσους «Παληοδερλί» Σκοπιάς Φαρ¬ 
σάλων. 

10. Το αριθμ. 1705/97279/24-7-2018 έγγραφο της Δι¬ 
εύθυνσης Δασών Ν. Λάρισας, με το οποίο εκφράζεται η 
σύμφωνη γνώμη της, αποφασίζουμε: 

Αίρουμε την αριθμ. 2340/29-7-1996 (ΦΕΚ 917/Δ/21 - 
8-1996) απόφαση του Δ/ντή Περ/κής Διοίκησης 
Ν. Λάρισας, περί κήρυξης ως αναδασωτέας δημόσιας 
(διακατεχόμενης) δασικής έκτασης 940 στρ. στη θέση 
«Τσικράκι» στην περιοχή Τ.Κ. Σκοπιάς Δ.Ε. Ναρθακίου 
Δήμου Φαρσάλων Π.Ε. Λάρισας, που είχε καταστραφεί 

Τεύχος Δ'395/03.10.2018 


λόγω πυρκαγιάς στην περιοχή το έτος 1992. Η ανωτέ¬ 
ρω αναδάσωση αίρεται καθώς έχει επιτευχθεί μέσω 
φυσικής αναδάσωσης, η αποκατάσταση της δασικής 
βλάστησης στην έκταση, που πριν την καταστροφή της 
από πυρκαγιά καλύπτονταν από αείφυλλα πλατύφυλλα 
(με κυρίαρχο είδος τον πρίνο) σε μίξη με φυλλοβόλα 
πλατύφυλλα (με κυρίαρχο είδος την δρυ), με οικολογικά 
χαρακτηριστικά επαρκή για την υπαγωγή της στις δασι¬ 
κού χαρακτήρα εκτάσεις του άρθρου 3 του ν. 998/1979, 
όπως ισχύει. 

Η έκταση εμβαδού 940 στρ. στη θέση «Τσικράκι» απει¬ 
κονίζεται με στοιχεία Α,Β,Γ,Δ,Ε,Α στο από 30/10/1992 το- 
πογραφικό διάγραμμα κλίμακας 1:25.000, το οποίο απο¬ 
τελεί αναπόσπαστο μέρος της αριθμ. 2340/29-7-1996 
(ΦΕΚ 917/Δ/21-8-1996) απόφασης του Δ/ντή Περ/κής 
Διοίκησης Ν. Λάρισας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Σεπτεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. Πρωτ: 14191/1 35336 (2) 

Οριστικοποίηση προκαταρκτικής γραμμής αιγι- 
αλού (ΠΟΑ) στην Π.Ε. Βοιωτίας 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις του ν .2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις», όπως 
ισχύει. 

2. Τις διατάξεις του ν. 3200/1955 «Περί Διοικητικής 
Αποκέντρωσης», όπως τροποποιήθηκε και ισχύει. 

3. Το άρθρο 9 του ν. 2990/1999 (ΦΕΚ 45/Α') «Κύρωση 
του Κώδικα Διοικητικής Διαδικασίας και άλλες διατάξεις» 

4. Την με αριθμ. πρωτ: 1063649/790/Α0006/3.8.2004 
απόφαση του Υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21 του άρθρου 46 του ν. 3220/2004. 

5. Τις διατάξεις της παρ. 21 του άρθρου 46 του 
ν. 3220/2004 (ΦΕΚ 15/Α') «Μέτρα αναπτυξιακής και κοι¬ 
νωνικής πολιτικής - αντικειμενοποίηση του φορολογικού 
ελέγχου και άλλες διατάξεις». 

6. Τις διατάξεις του ν. 3852/2010 (Α' 87) περί «νέας 
αρχιτεκτονικής της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ιδίως 
τις διατάξεις της παρ. 1 και 2 του άρθρου 6, τις διατάξεις 


της παρ. 1 του άρθρου 280 και τις διατάξεις της παρ. 4 
του άρθρου 283. 

7. Τις διατάξεις του π.δ. 138/2010 (Α' 231) «περί οργα¬ 
νισμού Αποκεντρωμένης Διοίκησης Θεσσαλίας -Στερεάς 
Ελλάδας». 

8. Τις διατάξεις των άρθρων 4 του ν. 2971/2001 
(ΦΕΚ Α' 285) όπως αντικαταστάθηκε με το άρθρο 11 
του ν. 4281/2014 (ΦΕΚ ΑΊ60) και του άρθρου 27 του 
ν. 4321/2015 (ΦΕΚ Α' 32) και το άρθρο 62 του 
ν. 4403/2016 (ΦΕΚ Α' 125) 

9. Το π.δ. 142/2017 «Οργανισμός του Υπουργείου Οι¬ 
κονομικών» ΦΕΚ 181/Α/2017. 

10. Το άρθρο 28 του ν. 4325/2015 (ΦΕΚ Α 47) «Εκδημο¬ 
κρατισμός της Διοίκησης - Καταπολέμηση της Γραφειο¬ 
κρατίας και άλλες διατάξεις». 

11. Το άρθρο 24 του ν. 4368/2016 (ΦΕΚ Α 21) «Μέτρα 
για την επιτάχυνση του Κυβερνητικού έργου και άλλες 
διατάξεις» με το οποίο προστέθηκε το άρθρο 28α στο ν. 
4325/2015 και ειδικότερα στην παράγραφο 5α αυτού που 
αναφέρεται ότι «Ο Συντονιστής της Αποκεντρωμένης Διοί¬ 
κησης με απόφασή του η οποία δημοσιεύεται στην Εφη¬ 
μερίδα της Κυβερνήσεως,δύναται να μεταβιβάζει στους 
προϊσταμένους των οργανικών μονάδων της ορισμένες 
από τις αρμοδιότητές του ή το δικαίωμα υπογραφής «Με 
εντολή Συντονιστή της Αποκεντρωμένης Διοίκησης» 

12. Το άρθρο 5 του ν.3469/2006 (Φ.Ε.Κ. Α 131) «Εθνι¬ 
κό Τυπογραφείο, Εφημερίςτης Κυβερνήσεως και άλλες 
διατάξεις» 

13. Την με αριθμ. πρωτ: 13917/26.05.2017 απόφαση 
του Υπουργού Εσωτερικών περί διορισμού Συντονιστή 
στην Αποκεντρωμένη Διοίκηση Θεσσαλίας - Στ. Ελλάδας. 
(Υ.Ο.Δ.Δ. 250). 

14. Το γεγονός παρέλευσης της προθεσμίας έκδοσης 
απόφασης για την οριστική οριογραμμή αιγιαλού από 
την αρμόδια Επιτροπή του άρθρου 3 του ν. 2971/2001 
της ΠΕ Βοιωτίας,εντός της οποίας δεν εκδόθηκε η σχετι¬ 
κή απόφαση από την εν λόγω Επιτροπή, σύμφωνα με το 
αριθμ. πρωτ: 75412/04.09.2018 έγγραφο της Κτηματικής 
Υπηρεσίας Βοιωτίας, αποφασίζουμε: 

Την οριστικοποίηση της Προκαταρκτικής Οριογραμ- 
μής Αιγιαλού (ΠΟΑ), για την χωρική αρμοδιότητα της 
ΠΕ Βοιωτίας, όπως αυτή έχει χαραχθεί από την Ε.Κ.Χ.Α Α.Ε 

Εξαιρούνται οι περιοχές,όπου υπάρχει προγενέστερος 
της παρούσας απόφασης διοικητικός καθορισμός ορίων 
αιγιαλού, παραλίας και παλαιού αιγιαλού. 

Τα συνοδευτικά της παρούσας απόφασης είναι αναρ- 
τητέα από την αρμόδια Υπηρεσία του Υπουργείου Οικο¬ 
νομικών στη σχετική ιστοσελίδα του και στη διεύθυνση: 

ήΐΐρ5://\Λ/νν\Λ/1 .95ί5.9ΐ'/95ΡΡ/δΓφθ/ρυβΙίς9ί5/ί3ςθ5/ 
Γιογπθ5Γιογθ 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 4 Σεπτεμβρίου 2018 
Ο Συντονιστής της Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

Αριθμ. 182152 (3) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 11.968,00 τετραγωνι¬ 
κών μέτρων στη θέση «Κοπελίνα», Τοπικής Κοινό¬ 
τητας Βόλτας, Δημοτικής Ενότητας Γαργαλιάνων, 
Δήμου Τριφυλίας, Νομού Μεσσηνίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση νομοθεσίας για την Κυβέρνηση και τα Κυ¬ 
βερνητικά όργανα» (ΦΕΚ 98/τ.Α72005). 

3. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/τ.Α72010). 

4. Τις διατάξεις του π.δ. 139/2010 «Οργανισμός της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου» (ΦΕΚ 232/τ.Α72010). 

5. Τις διατάξειςτων άρθρων 28 και 28Α του ν. 4325/2015 
(ΦΕΚ 47Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

6. Την αριθμ. 15870/15-5-2017 απόφαση Υπ. Εσωτε¬ 
ρικών (ΦΕΚ 250 Υ.Ο.Δ.Δ./2017) «Διορισμός του Νικολά¬ 
ου Παπαθεοδώρου του Αγγελάκη ως Συντονιστή της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

7. Τις διατάξεις του ν. 3208/2003 (ΦΕΚ 303/τ.Α72003). 

8. Τις διατάξεις του ν. 998/1979 «Περί προστασίας των 
δασών κ.λ.π.» (ΦΕΚ 289/τ.Α71979) και ειδικότερα: 

α) του άρθρου 41 παρ.1 και 3 β) του άρθρου 38 παρ.1 
όπως αντικαταστάθηκε από το άρθρο 35 παρ. 1 του 
ν. 4280/2014 (ΦΕΚ 159/τ.Α72014) και από το άρθρο 32 του 
ν. 4342/2015 (ΦΕΚ 143/τ.Α72015) και ισχύει και γ) του άρ¬ 
θρου 70 παρ. 3, όπως αντικαταστάθηκε από το άρθρο 1 
παρ. 15 του ν. 3208/2003 (ΦΕΚ 303/τ.Α72003) και ισχύει. 

9. Τις διαταγές του Υπουργείου Γεωργίας: 

α) 160417/1180/8-7-1980 β) 182447/3049/24-9-1980. 

10. Την αριθμ. 221525/4195/21-9-2011 διαταγή 
Υπ.Π.Ε.Κ.Α. (ΑΔΑ: 4Α8Η0-ΙΔΩ). 


11. Την αριθμ. 2338/18-7-2018 πρόταση του Δασαρ¬ 
χείου Κυπαρισσίας περί κηρύξεως ως αναδασωτέας, της 
αναφερομένης στο θέμα έκτασης, αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία για την επαναδημιουργία της δασικής βλάστησης, 
αποτελούμενη από άτομα κουμαριάς, σχίνου, πουρνα¬ 
ριού, αριάς και ρεικιού που καταστράφηκε από πυρκαγιά 
που εκδηλώθηκε την 3-5-2018, τη δημόσια έκταση δασι¬ 
κού χαρακτήρα εμβαδού έντεκα χιλιάδων εννιακοσίων 
εξήντα οκτώ τετραγωνικών μέτρων (11.968,00 τ.μ.), που 
βρίσκεται στη θέσεις «Κοπελίνα», Τοπικής Κοινότητας 
Βάλτας, Δημοτικής Ενότητας Γαργαλιάνων, Δήμου Τρι- 
φυλίαςτου Νομού Μεσσηνίας που προσδιορίζεται από 
τα σημεία 1,2,3,4,...53,54,55,56,1 και έχει όρια: 

Ανατολικά: Ελαιώνες και δρόμο, πέραν του οποίου 
ελαιώνες και δημόσια έκταση δασικού χαρακτήρα. 

Δυτικά: Ελαιώνες και δρόμο, πέραν του οποίου ελαι¬ 
ώνες. 

Βόρεια: Ελαιώνες και δρόμο, πέραν του οποίου ελαι¬ 
ώνες. 

Νότια: Ελαιώνες, δρόμο και δημόσια έκταση δασικού 
χαρακτήρα. 

Όπως φαίνεται στο από 6-7-2018 συνημμένο τοπο- 
γραφικό διάγραμμα κλίμακας 1:1.000 που συντάχθηκε 
από τη δασοπόνο του Δασαρχείου Κυπαρισσίας Νίκη 
Τότσκα και εντοπίζεται στο απόσπασμα Φ.Χ. «Φιλιατρά» 
κλίμακας 1:50.000 και αποτελεί αναπόσπαστο μέρος της 
απόφασης αυτής. Προβλέπεται φυσική αναγέννηση της 
δασικής βλάστησης που καταστράφηκε. 

Άσκηση αίτησης ακύρωσης κατά αυτής κατατίθεται 
ενώπιον του (οικείου) Τριμελούς Εφετείου εντός εξήντα 
(60) ημερών από την επόμενη της δημοσίευσης ή της 
κοινοποίησής της. 

Από την εφαρμογή των κανονιστικών διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού σύμφωνα με το άρθρο 90 του 
π.δ. 63/2005 «Κωδικοποίηση νομοθεσίας για την Κυβέρ¬ 
νηση και τα Κυβερνητικά όργανα» (ΦΕΚ 98/τ.Α72005) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Σεπτεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

0 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 58 % 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 265545/18.08.2017 απόφαση του Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου, που δημοσιεύθηκε στο Φ.Ε.Κ. 38/τ. 
Δ709.02.2018 και αναφερόταν στην εν μέρει ανάκληση 
της αριθμ. 7182/475/2008 (Φ.Ε.Κ. 198/Δ/2008 απόφασης 


του Γ.Γ.Π.Π., λόγω πυρκαγιάς για έκταση εμβαδού εμβα- 
δού 2.693,14 τ.μ. στη θέση: «Κοκκινόλακκα» και 7.214,66 
τ.μ στην θέση «Γερακίτη ή Γερακίνα« Τ.Κ. Δαφνιού Δ.Ε. 
Κροκεών, Δήμου Ευρώτα, Π.Ε. Λακωνίας", προστίθεται 
το ακόλουθο σχεδιάγραμμα που αντιστοιχεί στη θέση: 
«Κοκκινόλακκα» το οποίο αποτελεί αναπόσπαστο μέρος 
της ως άνω απόφασης. 




ΕΘΝΙΚΟ ΤΥΠΟΓΡΑΦΕΙΟ 

(Από την Αποκεντρωμένη Διοίκηση Πελοποννήσου Δυτικής Ελλάδας και Ιονίου) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























